LV Eiropas Savienības Oficiālais Vēstnesis C 260/17

Grozījumu pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr. 1151/2012 par lauksaimniecības produktu un pārtikas produktu kvalitātes shēmām

2014/C 260/14

Šī publikācija dod tiesības izteikt iebildumus pret pieteikumu atbilstīgi Eiropas Parlamenta un Padomes Regulas (ES) Nr. 1151/2012 (1) 51. pantam.

GROZĪJUMU PIETEIKUMS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (2)

GROZĪJUMU PIETEIKUMS SASKAŅĀ AR 9. PANTU

GARDA

EK Nr.: T-PDO-0117-01142 – 06.08.2013.

AĢIN ( ) ACVN ( X )

1. Produkta specifikācijas nodaļa, kurā izdarīti grozījumi

—

☐

—

☒

—

☐

—

☐

—

☒

—

☐

—

☒

—

☐

—

☒

— pievienotas prasības attiecībā uz izcelsmes garantiju un produkta izsekojamību,

— pievienota informācija par produkta saikni ar ģeogrāfisko apgabalu, kā iesākumā specifikācijā trūka, taču kopsavilkumā bija.

2. Grozījuma veids

—

☐

—

☒

—

☐

—

☐

3. Grozījums(-i)

Nosaukuma “Garda” lietojums

Ieviesta iespēja vienoto nosaukumu Garda izmantot visai produkcijai, kas iegūta noteiktajā ģeogrāfiskajā apgabalā, svītrojot pienākumu izmantot papildu ģeogrāfiskās norādes.

Produkta apraksts

Specifikācija ir pielāgota spēkā esošajiem Kopienas tiesību aktiem, ieviešot Komisijas Regulā (EK) Nr. 796/2002 paredzēto tipisko parametru mediānas un svītrojot veco analīzes metodi, kas vairs nav nozīmīga. Lai šādus parametrus darītu patērētājam saprotamus, pievienots ACVN Garda eļļas vispārīgais organoleptiskais apraksts.

Maksimālais kopējais skābums, kas izteikts oleīnskābē, turpmāk ir vienots lielums, un tā vērtība ir vairāk ierobežota – maksimāli 0,5 % visai Garda eļļas produkcijai; šāda vērtība agrāk bija prasīta tikai attiecībā uz Garda Trentino nosaukuma eļļu. Šāds vienots parametrs vēl vairāk rosinās ražotājus uzņēmumus veltīt pūles produkcijas kvalitātes celšanai.

Vienots lielums turpmāk ir arī peroksīdu maksimālā vērtība, kas ir vienāda ar 14; arī šajā gadījumā tā maksimums bija noteikts vienīgi attiecībā uz Garda Trentino eļļu.

Svītrota oleīnskābes daudzumam atbilstošā vērtība, jo Garda eļļas kvalitātes noteikšanā tai nav nozīmes; turklāt pēdējos gados gūtie analītiskie rezultāti liecināja, ka šā parametra vērtība nav pastāvīga un vidēji tā ir zemāka par to, kāda tā ir bijusi agrāk; šķiet, ka tas ir izskaidrojams ar vidējo temperatūru pieaugumu un novēroto nokrišņu daudzuma samazināšanos.

Tāpēc uzskatīts par lietderīgu prasību par minimālo vērtību specifikācijā nesaglabāt.

Ražošanas metode

Labots tradicionālās “Frantoio” šķirnes nosaukuma izlaidums – tas turpmāk ir norādīts līdzās “Casaliva” šķirnes nosaukumam, kur tam bija jābūt; kļūdas dēļ sākotnējā 1996. gada pieteikumā tas attiecībā uz Garda Orientale bija izlaists, taču bija saglabāts attiecībā uz Garda Bresciano un Garda Trentino.

Par “Frantoio” kā tradicionāla olīvu šķirnes nosaukuma izmantošanu kopā ar “Casaliva” šķirnes nosaukumu vai to aizstājot liecina ezera austrumu piekrastes pašvaldību šķirņu saraksti, kas iekļauti olīvkopības dokumentos pagājušā gadsimta 80. gados.

Tā paša iemesla dēļ ir vajadzīgs labot nosaukumu “Less” jeb “Lezzo”, kas ir “Leccino” senie sinonīmi, aizstājot tos ar “Leccino”.

Kļūdu labojums ļauj noteikt, ka attiecībā uz vienoto nosaukumu Garda un nosaukumiem Garda Orientale un Garda Bresciano šķirņu sastāvs ir šāds: “Casaliva”, “Frantoio” un “Leccino” – vismaz 55 % apmērā; olīvbirzī var būt sastopami arī citu šķirņu olīvkoki, taču to īpatsvars attiecīgi nepārsniedz 45 %.

Šāds labojums negroza olīvkoku šķirņu sastāvu olīvbirzī, ciktāl tas vienmēr atspoguļo ražošanas īstenību olīvkopības nozarē, kāda tā ir Gardas ezera austrumu piekrastes pašvaldībās, un nenosaka atšķirības saražotajā eļļā, kas saglabājas viendabīga atbilstīgi vienotajam Garda nosaukumam, atšķiroties tikai ar “organoleptiskajām īpašībām, ko var uztvert tikai pieredzējuši eksperti”, kā jau tas bija norādīts sākotnējā 1996. gada dokumentā.

Precizēts ražas apjoms, skaidri norādot, ka turpmāk noteiktais apjoms no 5 000 kg/ha tiek palielināts līdz 6 000 kg/ha, un tas jāuzskata par galīgo rādītāju. Specifikācijā faktiski bija paredzēta iespēja palielināt olīvu ražas apjomu par 20 %, tas nozīmē, ka jau kopš 1996. gada bija paredzēts iegūt līdz 6 000 kg/ha lielu ražu.

Ražošanas zinātniskie un vēsturiskie dati liecina, ka īstenībā Gardas ezera apkaimē olīvu ražas var sasniegt 6 000 kg/ha, bet olīveļļas iznākums – 25 %. Pagājušā gadsimta 90. gadu pētījumi agronomijā liecināja, ka tehniskie paņēmieni, ko izmantoja irigācijai un mēslošanai caur lapām, ļāva iegūt augstākas ražas, kas pārsniedz 6 000 kg/ha, taču nepazeminot eļļas kvalitāti.

Sasniegumi pētījumos par olīvkoku apgādi ar barības vielām, skaidri liecināja, ka līdzsvarota mēslošana un it īpaši irigācija apvienojumā ar racionālu apgriešanas agrotehniku, nodrošina kokiem ražas veidošanas posma pasteidzināšanu, rezultātā palielinot ražību, ko izsaka ražas apjomā no hektāra, un eļļas iznākumu, nemainot tās kvalitāti.

Svītroti noteikumi par procedūrām, kas jāievēro paziņojumu sniegšanā par produkciju, vai nu tāpēc, ka tajos ir atsauces uz novecojošiem tiesību aktiem, vai arī tāpēc, ka tagad tās regulē pārbaudes struktūra.

Svītrotas atsauces uz olīvbiržu salāgojumu dažādos audzēšanas apgabalos attiecīgo papildu ģeogrāfisko norāžu izmantošanai, jo tās ir liekas, tāpēc ka šāda izmantošana jau ir iekļauta punktā par ražošanas apgabalu.

Atsauces uz izcelsmes apliecinājumu ir iekļautas attiecīgā specifikācijas punktā.

Iespēja spiest olīveļļu no produkcijas, kas apzīmēta ar vienoto nosaukumu Garda, paredzēta visā ģeogrāfiskajā apgabalā.

Saikne

Lai 1996. gada specifikāciju pielāgotu vienotajam dokumentam, iekļautas atsauces uz saikni ar ģeogrāfisko vidi, kurā ietilpst cilvēkfaktori un vides un vēsturiskie faktori, kas minētajā specifikācijā nebija norādīti.

Marķējums

Grozīti daži marķēšanas noteikumi, lai darītu tos skaidrākus un pārredzamākus gan ražotājiem, gan arī patērētājiem (burtu lielums).

Ieviesta iespēja marķējumā norādīt arī olīvbiržu teritoriālo izvietojumu, ja produkts ir iegūts vienīgi no olīvām, kas novāktas minētajās olīvbirzīs, un ja marķējumā ir atveidota papildu ģeogrāfiskā norāde.

Paredzēta iespēja marķējumā norādīt tikai vienoto nosaukumu Garda, nenosakot par obligātu norādīt kādu no tradicionālajām papildu ģeogrāfiskajām norādēm Bresciano, Orientale vai Trentino.

Ieviesta arī iespēja atveidot uz etiķetes Gardas ezeru.

Paredzēta arī iespēja izmantot metāla taru, kas pielāgota pārtikas produktu laišanai tirdzniecībā, arī tāpēc, lai produkts labāk saglabātos.

Noteikts par obligātu izmantot nosaukuma logotipu.

Atsauces uz pārbaudes struktūru

Ieviestas atsauces uz pārbaudes struktūru.

VIENOTS DOKUMENTS

PADOMES REGULA (EK) Nr. 510/2006

par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (3)

GARDA

EK Nr. T-PDO-0117-01142 – 06.08.2013.

AĢIN ( ) ACVN ( X )

1. Nosaukums

Garda

2. Dalībvalsts vai trešā valsts

Itālija

3. Lauksaimniecības produkta vai pārtikas produkta apraksts

3.1. Produkta veids

1.5. grupa. Eļļas un tauki (sviests, margarīns, eļļa u. c.)

3.2. Produkta apraksts, uz kuru attiecas 1. punktā minētais nosaukums

Ar aizsargāto cilmes vietas nosaukumu Garda, kam līdzās var būt kāda no papildu ģeogrāfiskajām norādēm Bresciano, Orientale vai Trentino, drīkst apzīmēt neapstrādātu augstākā labuma olīveļļu, kurai ir šādas raksturīgās īpašības:

— krāsa zaļa līdz dzeltena, samērā koša,

— vidēji vai viegli izteikta augļainuma smarža,

— garša augļaina,

— saldenas garšas nianses un tipiska mandeļu pēcgarša.

Ķīmiskās īpašības:

— skābums (izteikts oleīnskābē) nepārsniedz 0,5 %,

— peroksīda skaitlis maksimāli <= 14 mekv. O2/kg.

Organoleptiskās īpašības (COI metode)

Mediānu intervāls

Minimāli Maksimāli — Augļainums: zaļas/nogatavojušās > 0 ≤ 6 — Mandeļu piegarša > 0 ≤ 5 — Rūgtenums > 0 ≤ 5 — Sīvums > 0 ≤ 6

Organoleptisko īpašību novērtēšanas rezultātā defektu mediānai jābūt vienādai ar nulli.

Izejvielas (tikai pārstrādātiem produktiem)

Neapstrādāto augstākā labuma olīveļļu, kas apzīmēta ar nosaukumu Garda, kuram līdzās var būt kāda no ģeogrāfiskajām norādēm Bresciano, Orientale vai Trentino, iegūst no olīvām, kuras izaudzētas no šādu šķirņu olīvkokiem, kas olīvu birzīs audzēti atsevišķi pa šķirnēm vai vairāku šķirņu apvienojumā:

— “Casaliva”, “Frantoio” un “Leccino” vismaz 55 % apmērā, bet pārējās šķirnes olīvbirzī nepārsniedz 45 % – Garda, Garda Bresciano un Garda Orientale nosaukuma eļļai,

— “Casaliva”, “Frantoio”, “Leccino” un “Pendolino” vismaz 80 % apmērā, bet pārējās šķirnes olīvbirzī nepārsniedz 20 % – Garda Trentino nosaukuma eļļai.

3.3. Dzīvnieku barība (tikai dzīvnieku izcelsmes produktiem)

—

3.4. Īpaši ražošanas posmi, kas jāveic noteiktajā ģeogrāfiskajā apgabalā

Visiem ražošanas procesa posmiem (olīvu audzēšanai, novākšanai un eļļas izspiešanai) jānoris noteiktajā ģeogrāfiskajā apgabalā.

3.5. Īpaši noteikumi griešanai, rīvēšanai, iepakošanai u. c.

Lai visos posmos saglabātu produkta specifiskās īpašības un garantētu kvalitātes prasību ievērošanu, Garda eļļas fasēšana vienmēr jāveic 4. punktā noteiktajā apgabalā. Minētā apgabala ražotāji labi zina, kā jārīkojas ar olīveļļu sākotnējās fasēšanas un fasēšanas posmā, piemēram, kas jāievēro attiecībā uz filtrēšanas un dekantēšanas laikiem un kārtību un fasēšanas temperatūru; šāda fasēšana noteiktajā apgabalā ražošanas procesa beigās turklāt ļauj garantēt raksturīgo organoleptisko īpašību saglabāšanu, kuras citādi saskarē ar skābekli strauji vien pasliktinātos. Ar aizsargāto cilmes vietas nosaukumu Garda apzīmēto neapstrādāto augstākā labuma olīveļļu jālaiž tirdzniecībā fasētu stikla vai metāla traukos, kuru ietilpība nepārsniedz 5 litrus.

3.6. Īpaši noteikumi marķēšanai

Fasētā produkta marķējumā skaidri salasāmiem un neizdzēšamiem burtiem, kas ir lielāki par visos pārējos uzrakstos izmantotajiem burtiem, jābūt uzrakstiem Garda un Denominazione di Origine Protetta (aizsargāts cilmes vietas nosaukums) vai tā akronīmam DOP (ACVN).

Marķējumā šīm norādēm līdzās var būt kāda no papildu ģeogrāfiskajām norādēm Bresciano, Trentino un Orientale, taču vienīgi tad, ja olīveļļa pilnībā ir iegūta no attiecīgā apgabala olīvām un ja malšanas un fasēšanas darbības noris nosaukumam atbilstošajā apgabalā.

Ja produkts ir iegūts vienīgi no olīvām, kas novāktas minētajās olīvbirzīs, un ja marķējumā ir atveidota papildu ģeogrāfiskā norāde, tad tajā var norādīt arī olīvbiržu teritoriālo izvietojumu.

Ir atļauts norādīt lauksaimniecības uzņēmuma nosaukumu, lauku īpašumu, zemnieku saimniecības un to teritoriālo izvietojumu, taču tikai tad, ja produkts iegūts vienīgi no olīvām, kas novāktas olīvbirzīs, kuras ir attiecīgā uzņēmuma daļa.

Aizsargāto cilmes vietas nosaukumu Garda nedrīkst papildināt ar tādiem apzīmējumiem kā fine (“izsmalcināta”), scelto (“izlases”), selezionato (“izraudzīta”), superiore (“izcila”). Ir atļauts norādīt nosaukumus, uzņēmējsabiedrību nosaukumus un privātus zīmolus, bet ar nosacījumu, ka tiem nav slavinājuma raksturs un tie nemaldina patērētāju.

Ir atļauts atveidot Gardas ezera attēlu.

Marķējumā obligāti jānorāda olīveļļas iegūšanai izmantoto olīvu audzēšanas gads.

Nosaukuma logotips ir obligāts.

4. Precīza ģeogrāfiskā apgabala definīcija

ACVN Garda eļļas ražošanas apgabals atrodas Brescia, Verona, Mantova un Trento provincē, un šajā apgabalā ietilpst teritorijas ap Gardas ezera baseinu.

5. Saikne ar ģeogrāfisko apgabalu

5.1. Ģeogrāfiskā apgabala specifika

Vides faktori

Gardas olīvkokus audzē amfiteātrim līdzīgā ledāja izcelsmes morēnu paugurainē, kas koncentriskā veidā apņem Gardas ezeru un ziemeļpusē saskaras ar Alpu kalnu grēdu. Zemes platības, kas vērstas pret ezeru vai pret dienvidiem, atvēlētas gandrīz vienīgi olīvkokiem un vīnkokiem. Kalnu tuvums nodrošina labu lietus sadalījumu visu gadu, bet it sevišķi pavasarī un rudenī.

Apgabala klimatam, ko stipri ietekmē gan lielo ezera ūdens masu klātiene, gan arī kalnu grēda, raksturīgas siltas vasaras bez tveices un salīdzinoši aukstas ziemas; klimats ir tik maigs, ka to sauc par “jauktu Vidusjūras klimatu”: dažādos šā apgabala apvidos ir atšķirīgs vietējais mikroklimats. Gardas olīvu audzēšanas apgabals faktiski ir pasaulē visvairāk uz ziemeļiem esošais olīvkoku audzēšanas apgabals. Ezera klātiene mīkstina diennakts temperatūras svārstības.

Cilvēkfaktori un vēsturiskie faktori

Olīvkopības tradīcija Gardas ezera apkaimē ir ļaužu dzīves daļa, rod savu izpausmi ēšanas ieradumos un ir lauksaimniecības uzņēmumu ienākumu avots, kā aprakstīts daudzos dokumentos.

Liecības par Gardas ezera apkaimes iedzīvotāju prasmi olīvu biržu kopšanā datējamas jau ar Renesanses laikmetu, kad cilvēka darbs veicināja Gardas ezera apvidus lauksaimniecības un dabas ainavu galveno iezīmju veidošanu. Tai laikā sākās nogāžu sistemātiska pārveide, kas kļūst par īstiem terašu kultivēšanas pasākumiem iepretim Gardas ezeram – terases ir piemērotas olīvu kultūrai un ir tik tipiskas, ka dara šo apgabalu slavenu, un to jau kopš 1968. gada sauc par “Olīvkoku piekrasti” (Riviera degli Ulivi).

Cilvēku tradīciju ziņā ir ierasts, ka gan patērētāji, gan ražotāji tradicionāli izmanto vienu no trim papildu ģeogrāfiskajām norādēm – Bresciano, Trentino vai Orientale, lai varētu labāk identificēt “dažas ļoti svarīgas teritorijas cilvēku un administratīvo tradīciju ziņā”, kā norādīts izcelsmes dokumentos.

Produkta specifika

Gardas olīveļļai un olīvām, no kurām to ražo, raksturīga mazāk stipra un izsmalcinātāka garša un aromāts salīdzinājumā ar to, kādi tie ir olīveļļai, kas iegūta citos, vairāk uz dienvidiem esošos un siltākos apgabalos, kuri ir tipiski olīvkoku audzēšanas apgabali.

Patērētāju vidū šī olīveļļa ir īpaši iecienīta izsmalcinātās, līdzsvarotās un harmoniskās garšas dēļ un nelielās tipiskās mandeļu pēcgaršas dēļ, kas olīveļļu vidū to dara par unikālu un viegli atpazīstamu pārējo Itālijas olīveļļu vidū, kuras apzīmētas ar ACVN.

Šo unikālo īpašību dēļ eļļu izmanto daudzās receptēs, jo tās izsmalcinātā garša nenomāc ēdienu garšu, bet gluži pretēji – izceļ to. Eļļa ļoti labi piemērota zivju ēdieniem, baltajai gaļai, svaigiem un vārītiem dārzeņiem, svaigam vai pusnogatavinātam sieram, carpaccio veidā pasniegtai gaļai vai “sālītai gaļai” (carne salada), kā arī lieliski piemērota saldēdienu gatavošanai.

5.2. Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN)

Kalnu grēdas klātiene ziemeļos un lielākais Itālijas ezers dara klimatu līdzīgu Vidusjūras klimatam un mīkstina ietekmi, kas raksturīga šādai dabas videi, kura tādos platuma grādos, kādos atrodas Gardas ezera apgabals, olīvkoku kultūrai būtu pārāk skarba. Lietus nokrišņu labais sadalījums visa gada laikā pasargā olīvkokus no ūdensrežīma radīta stresa un nepieļauj stāvošu ūdeņu rašanos, kuri nodarītu kaitējumu gan olīvkoku stādījumiem, gan olīveļļas kvalitātei.

Paugurainajos zemesgabalos, kas pavērsti pret dienvidiem un pret ezeru, ziemas nogalē augsne viegli iesilst, ļaujot olīvkokiem drīzi uzsākt jaunu veģetācijas periodu; šādas augsnes kopā ar Gardas apgabala tipisko “jaukto Vidusjūras klimatu” un laikapstākļiem ļauj panākt to, ka Gardas olīvām un olīveļļai ir mazāk stipra un izsmalcinātāka garša un smarža salīdzinājumā ar tām, kas iegūtas tādos vides apstākļos, kas tipiski vairāk uz dienvidiem esošos siltajos apgabalos. Šādi klimatiskie un vides apstākļi veicina to, ka eļļa iegūst īpatnu vidēji vai viegli izteiktu augļainumu ar mandeļu pēcgaršu, kas salīdzinājumā ar citām olīveļļām to dara par unikālu un viegli atpazīstamu pārējo Itālijas olīveļļu vidū, kuras apzīmētas ar ACVN.

Turklāt dažādajos Gardas ezera apkaimes apgabalos, kas stiepjas no līdzenuma līdz kalnu nogāzēm, mikroklimats ir dažāds, un, kaut arī visai olīveļļai, kas apzīmēta ar nosaukumu Garda, specifiskās īpašības ir viendabīgas, šī mikroklimatisko apstākļu dažādība rada “organoleptisko īpašību atšķirības, ko var uztvert tikai pieredzējuši eksperti”.

Visas nozares ražotāju zinātība augsnes sagatavošanā (arī tradicionālajās terasēs), olīvkoku audzēšanā un olīveļļas fasēšanā ļauj nodrošināt un saglabāt produkta specifiskumu – tā maigumu un tipisko mandeļu pēcgaršu.

Atsauce uz specifikācijas publikāciju

(Regulas (EK) Nr. 510/2006 (4) 5. panta 7. punkts)

Valdība ir uzsākusi valsts iebildumu procedūru, ar ACVN Garda apzīmētā produkta specifikācijas grozījumu pieteikumu 2013. gada 11. jūnijā publicējot Itālijas Republikas Oficiālā Vēstneša (Gazzetta Ufficiale della Repubblica Italiana) 135. numurā.

Ražošanas specifikācijas konsolidētā redakcija ir pieejama internetā šādā tīmekļa vietnē: http://www.politicheagricole.it/flex/cm/pages/ServeBLOB.php/L/IT/IDPagina/3335

vai

tieši atverot Lauksaimniecības un mežsaimniecības politikas ministrijas tīmekļa vietnes mājas lapu (www.politicheagricole.it) un tad uzklikšķinot uz Qualità e sicurezza (ekrāna augšdaļas labajā pusē) un, visbeidzot, uz Disciplinari di Produzione all’esame dell’UE.

(1) OV L 343, 14.12.2012., 1. lpp.

(2) OV L 93, 31.3.2006., 12. lpp. Aizstāta ar Regulu (ES) Nr. 1151/2012.

(3) Skatīt 2. zemsvītras piezīmi.

(4) Skatīt 2. zemsvītras piezīmi.